Diari Oficial de la Generalitat Valenciana


Sumari del DOGV 9334, del 09-05-2022 (2022/3900)

Extracte de la Resolució de 29 d'abril de 2022, de la Universitat Miguel Hernández d'Elx, per la qual es convoquen una ajuda a la innovació tecnològica 2022 de la Càtedra del Calcer Sant Crispí.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9334

Data del DOGV
:   09-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3900


Data del document
:   29-04-2022

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 29 d'abril de 2022, de la Universitat Miguel Hernández d'Elx, per la qual es convoquen una ajuda a la innovació tecnològica 2022 de la Càtedra del Calcer Sant Crispí. [2022/3900]  
BDNS (identif.): 624801.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/624801  
  
Primer. Beneficiàrias  
L'ajuda està adreçada als investigadors següents:  
- Poden ser candidats a l'ajuda a la innovació tecnològica 2022 persones jurídiques, persones físiques, de l'àmbit acadèmic i professional la labor investigadora del qual, independentment del país on s'haja dut a terme, constituïsca una contribució eminent al progrés del coneixement del calcer.  
Els candidats, en el moment de la presentació de la seua candidatura, han d'estar en actiu en les àrees esmentades, de manera independent o en el marc d'universitats, empreses, centres públics i entitats públiques i privades vinculades a la ciència, el coneixement, la innovació tecnològica i la investigació.  
  
Segon. Objecte  
L'objecte de la present convocatòria que regula aquestes bases és fomentar la generació i l'avanç significatiu del coneixement científic i la innovació tecnològica de qualitat entorn del calcer, des de qualsevol àrea de coneixement (ciències fisicotècniques, ciències socials i humanitats).  
  
Tercer. Bases reguladores  
https://boumh.umh.es/files/2022/05/RR\_01185\_2022.pdf  
  
Quart. Quantia  
L'assignació màxima de l'ajuda serà de 3000 euros.  
L'ajuda consistirà en un únic pagament.  
  
Cinqué. Termini de presentació de sol·licituds  
El termini de presentació de sol·licituds serà des de l'endemà de la publicació de l'extracte de la convocatòria en el Diari Oficial de la Generalitat Valenciana (DOGV) fins al 31 d'octubre de l'any actual.  
  
Sisé. Altres dades  
Juntament amb el qüestionari de sol·licitud de l'ajuda a la innovació tecnològica, s'ha d'aportar la documentació següent:  
1. Qüestionari de sol·licitud de l'ajuda a la innovació tecnològica, individual o de l'equip d'investigació, si escau.  
2. Currículum, en què es designe l'investigador principal quan es tracte d'equips d'investigació.   
L'extensió màxima del currículum serà de cinc pàgines per membre de l'equip, amb especial èmfasi en la temàtica del projecte presentat  
  
3. Còpia escanejada dels títols o certificats acadèmics dels quals s'estiga en possessió.  
4. Fotocòpia de document personal (DNI, passaport, cèdula) de l'investigador principal i de la resta dels membres de l'equip investigador, si escau.  
5. Memòria explicativa del projecte d'innovació tecnològica, que haurà de ser original i inèdit, utilitzant una extensió màxima de 4 pàgines; font Arial; grandària: 12 punts i interlineat: 1.5.  
La memòria inclourà els apartats següents:  
- Objectius i justificació del projecte.  
- Metodologia de la innovació tecnològica.  
- Experiència i idoneïtat de l'investigador principal i resta de membres de l'equip d'investigació, si escau.  
- Cronograma detallat.  
- Bibliografia bàsica.  
- Pressupost de les necessitats que requereix la investigació.  
  
Elx, 29 d'abril de 2022.- El rector: Juan José Ruiz Martínez.